Absztrakt formai követelményei
1. Cím (max. 20 szó)
2. szerző(k): az előadó (posztert bemutató) szerző nevét húzzák alá
3. Munkahely

4. Cél: (max. 50 szó) 1-2 mondatban leírni, hogy miért készült az előadás (pl. új műtéti eljárás során a műtősnői feladatokat szeretném bemutatni, x típusú betegségben szenvedők ápolási feladatait szeretném bemutatni, x vizsgálat során a megváltozott asszisztensi teendők bemutatása, annak kiderítése, hogy mennyire növelte a betegek elégedettségét x ápolási vagy műtéti technika, stb.)

5. Módszer: (max. 100 szó) 1-2 mondatban leírni, hogy milyen módszerrel készült az előadás (pl. kérdőíveket osztottunk ki és azokat elemeztük, x számú műtét alatt szerzett tapasztalatainkat szeretnénk összegezni, betegek ápolási dokumentációjának elemzése történt, szakirodalmi kutatást folytattunk, stb.).

6. Eredmények: (max. 100 szó) 5-6 mondatban leírni, hogy milyen eredményeket értünk el (pl. kérdőívek elemzése után melyik kérdésre milyen választ kaptunk, új műtéti technikánál milyen új feladatok adódtak a műtősnő számára, más intézmények gyakorlatához képest mennyiben tér el a sajátunk, stb.).

7. Összegzés, következtetés: (max. 50 szó) 1-2 mondatban összefoglalni, hogy miért is volt fontos a kutatásunk, milyen célt fog ez szolgálni, milyen új dolgokra derült fényt, miben fogja ez segíteni a további munkánkat, hogyan változtatta meg ez az új módszer a betegek megelégedettségét, stb.
Esetismertetések leadása folyó szövegként is lehetséges, a fenti tagolás mellőzésével.

Formai követelmények:

· Times New Roman betűtípus, 12 pontos betűméret, szimpla sorköz

· Az összefoglaló ne tartalmazzon ábrát, táblázatot, irodalmi hivatkozásokat

· A szövegfile ne tartalmazzon semmilyen formázást, illetve fej- vagy láblécet

· A szerzők teljes nevét írják ki

· Kérjük, hogy az előadó (posztert bemutató) szerző nevét húzzák alá

· Több szerző/több munkahely esetén felső indexbe helyezett számmal jelezzék a munkahelyet

· Az összefoglalókat az előadást bejelentő nevével azonosítjuk, ezért kérjük, hogy a doc/docx file-t elküldés előtt nevezze át saját nevére (pl.: kiss_erika_1.doc)

